
PARLAMENTUL ROMÂNIEI

	 Comisia pentru agricultură, silvicultură, industrie alimentară şi servicii  specifice
	
	Bucureşti, 05.04.2004

Nr.24/164


RAPORT

asupra proiectului de Lege privind siguranţa alimentelor


Comisia pentru agricultură, silvicultură, industrie alimentară şi servicii specifice  a fost sesizată spre dezbatere şi avizare în fond cu proiectul de Lege privind siguranţa alimentelor, transmis cu nr.P.L.X.-115  din  10 martie 2004 şi înregistrat sub nr.24/111/11.03.2004. La întocmirea raportului, Comisia a avut în vedere avizul Consiliului Legislativ, avizul Comisiei pentru sănătate şi familie, avizul Comisiei juridice, de disciplină şi imunităţi şi avizul Comisiei pentru industrii şi servicii.

 
 Proiectul de lege are ca obiect de reglementare instituirea unor dispoziţii privind siguranţa alimentelor, în scopul protejării sănătăţii populaţiei şi a animalelor, cerinţă obligatorie pentru aderarea României la Uniunea Europeană. 

Prin proiect se stabilesc principiile generale privind elaborarea, evaluarea şi modificarea legislaţiei în domeniul alimentelor, care trebuie să se realizeze în cadrul unui proces deschis şi transparent de consultare a publicului, obligaţiile generale privind comerţul cu alimente precum şi cerinţele pentru asigurarea siguranţei alimentelor. 

Proiectul de Lege privind siguranţa alimentelor face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitaţi, în conformitate cu prevederile art.51 şi 52 din Regulamentul Camerei Deputaţilor  domnul   Liviu Harbuz - subsecretar de stat şi domnul Gheorghe Predilă, consilier  din cadrul Ministerului Agriculturii, Pădurilor şi Dezvoltării Rurale. 

La lucrările comisiei au fost prezenţi 33 de deputaţi, membri ai comisiei.

Raportul Comisiei a fost adoptat cu unanimitate, în şedinţa din  30.03.2004.

Proiectul de lege a fost adoptat de Senat în şedinţa din 4 martie 2004.

Proiectul de lege, potrivit art.75 din Constituţia României, republicată, şi art.86 alin.(3) pct.1 din Regulamentul Camerei Deputaţilor, cu modificările şi completările ulterioare, este de competenţa decizională a Camerei Deputaţilor.

I. Amendamente admise

             În urma dezbaterii în comisie, proiectul de lege se aprobă cu următoarele amendamente: 

	Nr. 

crt.
	Text iniţial


	Text propus de Comisie 

(autorul amendamentului)
	Motivarea
	Camera decizională 

	0
	1
	2
	3
	4

	1. 
	Titlul legii

LEGE

privind siguranţa alimentelor 
	Nemodificat 
	
	Camera Deputaţilor

	2. 
	CAPITOLUL I

Dispoziţii generale
	Nemodificat 
	
	Camera Deputaţilor 

	3. 
	Art.1. – (1) Prezenta lege conţine normele de bază, care să permită asigurarea unui nivel înalt de protecţie a sănătăţii oamenilor şi a intereselor consumatorilor în ceea ce priveşte alimentele, ţinând cont de diversitatea ofertei alimentare, incluzând şi produsele tradiţionale, precum şi funcţionarea eficientă a pieţei interne. 

(2) Prezenta lege stabileşte principii şi responsabilităţi comune, mijloacele de a asigura o bază ştiinţifică solidă, cerinţe şi proceduri organizatorice eficiente pentru a susţine luarea celor mai potrivite decizii în domeniul siguranţei alimentelor şi a nutreţurilor. 

(3) Având în vedere prevederile alin.(1), prezenta lege stabileşte principiile generale care se aplică alimentelor şi nutreţurilor, în general, şi siguranţei acestora, în special.

(4) Prezenta lege stabileşte proceduri cu privire la problemele care au un impact direct sau indirect asupra siguranţei alimentelor şi a nutreţurilor.

(5) Prevederile prezentei legi se aplică la toate etapele producţiei, prelucrării, distribuţiei şi comercializării alimentelor şi nutreţurilor, cu excepţia producţiei primare pentru uz particular casnic ori preparării, manipulării sau depozitării alimentelor destinate consumului casnic. 
	Art.1 se modifică şi va avea următorul cuprins: 

  „Art.1 – (1) Prezenta lege reprezintă baza pentru asigurarea unui nivel înalt de protecţie a sănătăţii oamenilor şi a intereselor consumatorilor în ceea ce priveşte alimentele, ţinând cont de diversitatea ofertei alimentare, incluzând şi produsele tradiţionale, precum şi funcţionarea eficientă a pieţei interne.

(2) Prezenta lege stabileşte principii şi responsabilităţi comune, mijloacele de a asigura o bază ştiinţifică solidă, cerinţe şi proceduri organizatorice eficiente pentru a susţine luarea celor mai potrivite decizii în domeniul siguranţei alimentelor şi hranei pentru animale.

(3) Având în vedere prevederile alin.(1), prezenta lege stabileşte principiile generale care se aplică alimentelor şi hranei pentru animale, în general, şi siguranţei acestora, în special.

(4) Prezenta lege stabileşte proceduri cu privire la problemele care au un impact direct sau indirect asupra siguranţei alimentelor şi a hranei pentru animale.

(5) Prevederile prezentei legi se aplică la toate etapele producţiei, prelucrării, distribuţiei şi comercializării alimentelor şi hranei pentru animale, cu excepţia producţiei primare pentru uz particular casnic ori preparării, manipulării sau depozitării alimentelor destinate consumului casnic.”

Deputat Atilla Kelemen – UDMR

Deputat Ion Bozgă - PSD
	Sintagma „hrana pentru animale” are un spectru mult mai larg. 
	Camera Deputaţilor 

	4. 
	Art.2. – (1) În sensul prezentei legi, prin aliment se înţelege orice substanţă sau produs, procesat integral, parţial sau neprocesat, destinat consumului uman sau preconizat a fi destinat consumului uman.

(2) În noţiunea de „aliment” se includ şi băuturile, guma de mestecat şi orice altă substanţă, inclusiv apa, încorporată intenţionat în alimente în timpul producerii, pregătirii sau tratării acestora. 

(3) În noţiunea de „aliment” nu se includ:

a) nutreţurile;

b) animalele vii, în afara cazului în care acestea sunt destinate a fi procesate în vederea punerii pe piaţă a produselor destinate consumului uman;

c) plantele înaintea recoltării;

d) produsele medicinale;

e) produsele cosmetice;

f) tutunul şi produsele din tutun;

g) substanţele narcotice şi psihotropice;

h) reziduurile şi contaminanţii. 
	Art.2 se modifică şi va avea următorul cuprins: 

   „Art.2. – (1) În sensul prezentei legi, prin „aliment” sau „produs alimentar” se înţelege orice produs sau substanţă, indiferent dacă este procesată integral, parţial sau neprocesată, destinată consumului uman sau preconizată a fi destinată consumului uman.

(2) „Alimentele” includ şi băuturile, guma de mestecat şi orice altă substanţă, inclusiv apa, încorporată intenţionat în alimente în timpul producerii, pregătirii sau tratării acestora. 

(3) În noţiunea de „aliment” nu se includ:

a) hrană pentru animale;

b) animalele vii, în afara cazului în care acestea sunt destinate a fi procesate în vederea punerii pe piaţă a produselor destinate consumului uman;

c) plantele înaintea recoltării;

d) produsele medicinale;

e) produsele cosmetice;

f) tutunul şi produsele din tutun;

g) substanţele narcotice şi psihotropice;

h) reziduurile şi contaminanţii.”

Deputat Mihai Nicolescu – PSD

Deputat Ionel Adrian - PSD
	Pentru corectitudinea exprimării.

Pentru corelare cu modificările anterioare.
	Camera Deputaţilor 

	5. 
	Art.3. – În înţelesul prezentei legi, următorii termeni se definesc astfel:

a) legislaţie în domeniul alimentelor – actele normative care reglementează alimentele, în general, şi siguranţa alimentelor, în special, şi se aplică în toate etapele producţiei, procesării şi distribuţiei alimentelor, precum şi nutreţurilor destinate sau date animalelor destinate pentru producţia de alimente;

b) activitate în domeniul alimentar – orice activitate corelată cu orice stadiu de producţie, procesare şi distribuţie a alimentelor;

c) operator din industria alimentară – persoană fizică sau juridică obligată să asigure, în cadrul activităţii în domeniul alimentar pe care o realizează, conformitatea cu prevederile prezentei legi;

d) nutreţ – orice substanţă sau produs, inclusiv aditivii, procesat total, parţial sau neprocesat, destinat alimentaţiei animalelor pe cale orală;

e) activitate din domeniul nutreţurilor – orice activitate care realizează operaţiuni de producţie, procesare, depozitare, transport sau distribuţie a nutreţurilor, inclusiv activitatea oricărui producător agricol care produce, procesează sau depozitează nutreţuri pentru hrana animalelor din exploataţia proprie;

f) operator din industria nutreţurilor  - persoana fizică sau juridică care trebuie să asigure conformitatea activităţii în domeniul nutreţurilor pe care o realizează potrivit prevederilor prezentei legi;

g) comerţ cu amănuntul – manipularea şi/sau procesarea alimentelor şi depozitarea acestora la punctul de vânzare sau de livrare către consumatorul final, inclusiv terminalele de distribuţie, operaţiunile de furnizare de alimente şi servicii, cantinele fabricilor, restaurante şi alte operaţiuni similare de servicii alimentare, magazine, centre de  distribuţie pentru supermarket-uri, pieţe de vânzare en gros;

h) punere pe piaţă – deţinerea de alimente sau nutreţuri în vederea vânzării, inclusiv oferirea spre vânzare sau orice alte forme de transfer, gratuit sau nu, precum şi vânzarea, distribuţia şi alte forme de transfer propriu-zise;

i) risc – probabilitatea apariţiei unui efect nociv pentru sănătate, precum şi severitatea acestui efect, ca urmare a expunerii la un pericol;

j)  analiza riscului – procesul care cuprinde trei componente intercorelate: evaluarea riscurilor, managementul riscurilor şi comunicarea riscurilor;

k) evaluarea riscului – procesul ştiinţific care este format din patru etape, şi anume: identificarea pericolului (hazardului), caracterizarea pericolului, evaluarea expunerii şi caracterizarea riscului;

l)  managementul riscurilor – procesul, distinct de evaluarea riscului, constând în aprecierea diferitelor politici posibile, în consultare cu părţile interesate, ţinând cont de evaluarea riscului şi de alţi factori posibili şi, dacă se impune, de selectare a măsurilor adecvate de prevenţie şi control;

m) comunicarea riscului – schimbul interactiv de informaţii şi opinii, pe parcursul derulării analizei riscului, cu privire la pericole şi riscuri, la factorii corelaţi riscurilor şi la percepţia riscului, dintre evaluatorii riscului, managerii riscului, consumatori, operatorii din industria alimentară şi din industria nutreţurilor, mediile universitare şi alte părţi interesate, incluzând explicarea rezultatelor evaluării riscului şi a bazei deciziilor de management al riscului; 

n)  pericol – caracteristica biologică, chimică sau fizică ori condiţia, prezentă în alimente sau nutreţuri, cu potenţialul de a cauza un efect nociv pentru sănătate;

o) trasabilitate – posibilitatea identificării şi urmăririi, de-a lungul tuturor fazelor de producţie, procesare şi distribuţie, a unui aliment, nutreţ, animal destinat pentru producţia de alimente sau substanţa care urmează sau care poate fi încorporată într-un aliment sau nutreţ;

p) etapele producţiei, procesării şi distribuţiei – toate etapele de la importul şi producţia primară a unui aliment până la depozitarea, transportul, vânzarea sau furnizarea către consumatorul final, inclusiv, şi unde este cazul, importul, producţia, prelucrarea, depozitarea, transportul, distribuţia, vânzarea şi livrarea nutreţurilor;

r) producţia primară – creşterea animalelor sau cultivarea plantelor, inclusiv recoltarea, mulgerea şi producţia de animale înainte de abatorizare. Include, de asemenea, activităţi de vânătoare şi pescuit, precum şi culegerea fructelor de pădure;

s) consumul final – ultimul consumator al unui produs alimentar, persoană fizică sau grup de persoane fizice, care nu utilizează produsul alimentar în cadrul unei operaţii a unei activităţi în domeniul alimentar. 
	Art.3 se modifică şi va avea următorul cuprins: 

  „Art.3. – În înţelesul prezentei legi, următorii termeni se definesc astfel:

a) legislaţie în domeniul alimentelor – actele normative care reglementează alimentele în general, şi siguranţa alimentelor, în special, şi se aplică în toate etapele producţiei, procesării şi distribuţiei alimentelor, precum şi hranei pentru animale produsă sau utilizată pentru  animale destinate producţiei de alimente;

b) activitate în domeniul alimentar – orice activitate corelată cu una din etapele de producţie, procesare şi distribuţie a alimentelor;

c) întreprindere sau unitate cu profil alimentar – orice unitate indiferent dacă are sau nu drept scop obţinerea de profit şi indiferent dacă este publică sau privată, care desfăşoară oricare dintre activităţile legate de una din etapele de producere, prelucrare şi distribuţie a alimentelor;

d) agent cu activitate în domeniul alimentar  – persoana fizică sau juridică care răspunde de îndeplinirea cerinţelor legislaţiei în domeniul alimentelor în întreprinderea proprie;

e) operator din industria alimentară – persoană fizică obligată să aplice, în cadrul activităţii pe care o realizează în întreprinderea sau unitatea în care lucrează, conformitatea  cu prevederile legislaţiei în domeniul alimentelor;

f) hrana pentru animale - orice substanţă sau produs, inclusiv aditivii, procesată integral, parţial sau neprocesată, destinată alimentaţiei animalelor pe cale orală;

g) întreprindere sau unitate având ca profil hrana pentru animale – orice unitate indiferent dacă are sau nu drept scop obţinerea de profit şi indiferent dacă este publică sau privată, care desfăşoară oricare dintre activităţile legate de una din etapele de producere, prelucrare, depozitare, transport şi distribuţie a hranei pentru animale, incluzând orice producător care produce, prelucrează sau depozitează hrană pentru animale în unitatea proprie;

h) activitate din domeniul hranei pentru animale – orice activitate, de producţie, procesare, depozitare, transport sau distribuţie a hranei pentru animale, inclusiv activitatea oricărui producător agricol care produce, procesează sau depozitează hrana pentru animale destinată utilizării în hrana animalelor din exploataţia proprie;

i) agent cu activitate în domeniul hranei pentru animale – persoana fizică sau juridică care răspunde de îndeplinirea cerinţelor legislaţiei în domeniul hranei pentru animale în întreprinderea proprie;

j)  operator din domeniul hranei pentru animale – persoana fizică obligată să aplice, în cadrul activităţii pe care o realizează în întreprinderea sau unitatea în care lucrează, conformitatea cu prevederile legislaţiei în domeniul hranei pentru animale;

k) comerţ cu amănuntul – manipularea şi/sau procesarea alimentelor şi depozitarea acestora în punctele de vânzare sau de livrare către consumatorul final, inclusiv terminalele de distribuţie, operaţiunile de catering, cantinele fabricilor, restaurante şi alte operaţiuni similare în domeniul serviciilor alimentare, magazine, centre de distribuţie tip supermarket-uri, pieţe de vânzare en gros;

l)  punere pe piaţă – deţinerea de alimente sau hrană pentru animale în vederea vânzării, inclusiv oferirea spre vânzare sau orice alte forme de transfer, gratuit sau nu, precum şi vânzarea distribuţia şi alte forme de transfer propriu-zise;

m) risc – probabilitatea apariţiei unui efect nociv pentru sănătate, precum şi severitatea acestui efect, ca urmare a expunerii la un pericol;

n) analiza riscului  – procesul care cuprinde trei componente intercorelate: evaluarea riscurilor, managementul riscurilor şi comunicarea riscurilor;

o) evaluarea riscului  –  procesul ştiinţific format din patru etape şi anume: identificarea pericolului (hazardului), caracterizarea pericolului, evaluarea expunerii şi caracterizarea riscului;

p) managementul riscurilor – procesul, distinct de evaluarea riscului, constând în aprecierea diferitelor politici posibile, în consultare cu părţile interesate, ţinând cont de evaluarea riscului şi de alţi factori posibili şi, dacă se impune, de selectare a măsurilor adecvate de prevenţie şi control;

r) comunicarea riscului – schimbul interactiv de informaţii şi opinii, pe parcursul derulării analizei riscului, cu privire la pericole şi riscuri, la factorii corelaţi riscurilor şi la percepţia riscului, dintre evaluatorii riscului, managerii riscului, consumatori, operatorii din industria alimentară şi din domeniul hranei pentru animale, mediile universitare şi alte părţi interesate, incluzând explicarea rezultatelor evaluării riscului şi a bazei deciziilor de management al riscului; 

s) pericol – un agent biologic chimic sau fizic, sau o stare a acestora, prezent în alimente sau în hrana pentru animale, cu potenţialul de a cauza un efect nociv pentru sănătate.

ş) trasabilitate – posibilitatea identificării şi urmăririi, pe parcursul tuturor etapelor, de producţie, procesare şi distribuţie, a unui aliment, a hranei pentru animale, a unui animal destinat pentru producţia de alimente sau a unei substanţe care urmează sau care poate fi încorporată într-un aliment sau în hrana pentru animale;

t) etapele producţiei, procesării şi distribuţiei – oricare etapă, inclusiv importul şi începând cu producţia primară a unui aliment până la, inclusiv, depozitarea, transportul, vânzarea sau furnizarea către consumatorul final şi unde este cazul importul, producţia, prelucrarea, depozitarea, transportul, distribuţia, vânzarea şi livrarea hranei pentru animale;

ţ) producţia primară – creşterea animalelor sau cultivarea plantelor, inclusiv recoltarea producţiei de la acestea, mulsul şi producţia rezultată de animale înainte de abatorizare. Producţia primară include, de asemenea, activităţi de vânătoare şi pescuit, precum şi culegerea fructelor de pădure;

u) consumatorul final  -  persoana fizică sau un grup de persoane fizice care consumă în mod independent un aliment definit în sensul prezentei legi.”

Deputat Ionel Adrian – PSD

Deputat Mihai Nicolescu – PSD 
	Pentru definirea corectă a termenilor utilizaţi în prezenta lege. 
	Camera Deputaţilor

	6. 
	CAPITOLUL II

Legislaţia în domeniul alimentelor
	Nemodificat 
	
	Camera Deputaţilor

	7. 
	Secţiunea 1

Domeniul de aplicare
	Nemodificată
	
	Camera Deputaţilor

	8. 
	Art.4. – (1) Prevederile legislaţiei în domeniul alimentelor se aplică la toate etapele producţiei, procesării şi distribuţiei alimentelor sau nutreţurilor destinate sau date animalelor destinate pentru producţia de alimente.

(2) Principiile generale prevăzute la art.5-10 formează cadrul general, care trebuie să fie respectat prin măsurile care se vor lua.

(3) Principiile şi procedurile în vigoare privind legislaţia din domeniul alimentelor vor fi adaptate în cel mai scurt termen, dar nu mai târziu de 1 ianuarie 2007, în vederea conformării cu principiile prevăzute la art.5-10.

(4) Până la data de 1 ianuarie 2007 şi prin excepţie de la prevederile alin.(2), legislaţia în vigoare se aplică în conformitate cu principiile prevăzute la art.5-10.

(5) Pe baza prezentei legi se va elabora legislaţia specifică în domeniul alimentelor şi nutreţurilor. 
	Art.4 se modifică şi va avea următorul cuprins: 

  „Art.4. – (1) Prevederile legislaţiei în domeniul alimentelor se aplică la toate etapele producţiei, procesării şi distribuţiei alimentelor sau hranei pentru animale destinate sau administrată animalelor pentru producţia de alimente.

Alin.(2) -  nemodificat

Alin.(3) -  nemodificat 

Alin.(4) -  nemodificat 

(5) În baza prezentei legi se va elabora legislaţia specifică în domeniul alimentelor şi hranei pentru animale.”

Deputat Ion Bozgă – PSD

Deputat Ionel Adrian - PSD
	Pentru corelare cu modificările anterioare.
	Camera Deputaţilor 

	9. 
	Secţiunea a 2-a 

Principii generale
	Nemodificată 
	
	Camera Deputaţilor

	10. 
	Art.5. – (1) Legislaţia în domeniul alimentelor urmăreşte unul sau mai multe obiective generale ale protecţiei vieţii şi sănătăţii umane, a intereselor consumatorilor, folosirea de practici corecte în comerţul cu alimente, având în vedere, atunci când este cazul, protecţia sănătăţii şi bunăstării animalelor, a sănătăţii plantelor şi a mediului înconjurător.

(2) Legislaţia în domeniul alimentelor urmăreşte realizarea liberei circulaţii a alimentelor şi nutreţurilor fabricate şi comercializarea în conformitate cu principiile şi cerinţele generale prevăzute în acest capitol.

(3) La elaborarea sau adaptarea legislaţiei în domeniul alimentelor vor fi luate în considerare standardele internaţionale existente sau aflate în stadiul de a fi adoptate, în afara cazurilor în care aceste standarde sau elemente vizate de aceste standarde nu vor constitui un mijloc eficient ori adecvat în realizarea obiectivelor acestei legislaţii,  sau dacă există o motivaţie ştiinţifică, sau în cazul în care acestea pot determina un nivel de protecţie diferit de cel stabilit ca adecvat la nivel comunitar. 
	Art.5  se modifică şi va avea următorul cuprins: 

Art.5. – (1) – nemodificat 

(2) Legislaţia în domeniul alimentelor urmăreşte realizarea liberei circulaţii a alimentelor şi hranei pentru animale fabricate şi comercializarea în conformitate cu principiile şi cerinţele generale prevăzute în acest capitol.

(3) La elaborarea sau adoptarea legislaţiei în domeniul alimentelor vor fi luate în considerare standardele internaţionale existente sau  în stadiul de a fi adoptate, în afara cazurilor în care aceste standarde sau elementele vizate de aceste standarde nu vor constitui un mijloc eficient sau adecvat în realizarea obiectivelor acestei legislaţii,  sau dacă există o motivaţie ştiinţifică, sau în cazul în care acestea pot determina un nivel de protecţie diferit de cel stabilit ca adecvat la nivel comunitar.”

Deputat Ioan Bâldea – PRM

Deputat Ion Bozgă - PSD
	Pentru corelare cu modificările anterioare.

Pentru corectitudinea exprimării.
	

	11. 
	Art.6. – (1) În vederea realizării obiectivului general, care vizează asigurarea unui nivel înalt de protecţie a sănătăţii şi vieţii oamenilor, legislaţia în domeniul alimentelor se bazează pe analiza riscurilor, în afara cazului în care această abordare nu este adecvată circumstanţelor sau naturii măsurii.

(2) Evaluarea riscurilor este bazată pe informaţiile ştiinţifice disponibile şi este realizată în mod independent, obiectiv şi transparent. 

(3) Managementul riscurilor ia în considerare rezultatele evaluării riscurilor şi opiniile Agenţiei Române pentru Siguranţa Alimentelor, precum şi alţi factori relevanţi pentru managementul riscurilor şi principiul precauţiei.
	Art.6  se modifică şi va avea următorul cuprins: 

  „Art.6. – (1) – nemodificat 

Alin.(2) – nemodificat  

(3) Managementul riscurilor ia în considerare rezultatele evaluării riscurilor şi opiniile Agenţiei Veterinare şi pentru Siguranţa Alimentelor, alţi factori relevanţi pentru managementul riscurilor şi principiul precauţiei.”

Deputat Ion Bozgă – PSD
	Pentru corelare cu prevederile legislaţiei în vigoare. 
	

	12. 
	Art.7. – (1) În cazurile specifice când, în urma evaluării informaţiilor existente, este identificată posibilitatea efectelor dăunătoare asupra sănătăţii, dar subzistă o incertitudine ştiinţifică, pot fi adoptate măsuri provizorii de management al riscului, necesare pentru asigurarea unui nivel înalt de protecţie a sănătăţii, până la colectarea altor informaţii ştiinţifice în vederea unei evaluări mai complete a riscului. 

(2) Măsurile adoptate în baza prevederilor alin.(1) vor fi proporţionale cu posibilele efecte ale riscului şi nu vor restricţiona comerţul cu alimente mai mult decât este necesar pentru asigurarea unui nivel înalt de protecţie a sănătăţii, cu luarea în calcul a posibilităţilor tehnice şi economice şi a altor factori relevanţi. 

(3) Măsurile adoptate pe baza prevederilor alin.(1) sunt reexaminate în cadrul unei perioade rezonabile de timp, care depinde de natura riscului identificat pentru viaţă sau sănătate, precum şi de tipul informaţiilor ştiinţifice necesare pentru clarificarea incertitudinii ştiinţifice şi pentru realizarea unei evaluări mai complete a riscului. 
	Art.7. - Nemodificat 
	
	Camera Deputaţilor

	13. 
	Art.8. – Legislaţia în domeniul alimentelor urmăreşte să protejeze interesele consumatorilor şi să le furnizeze informaţiile necesare, pentru a alege în cunoştinţă de cauză alimentele pe care le consumă,  şi vizează prevenirea:

a) practicilor frauduloase sau înşelătoare;

b) falsificarea alimentelor;

c) oricăror practici care pot să inducă în eroare consumatorul.
	Art.8. – nemodificat 
	
	Camera Deputaţilor

	14. 
	Secţiunea a 3-a

Principii de realizare a transparenţei 
	Nemodificată 
	
	Camera Deputaţilor

	15. 
	Art.9. – Elaborarea, evaluarea şi modificarea legislaţiei în domeniul alimentelor trebuie să se realizeze în cadrul unui proces deschis şi transparent de consultare a publicului, direct sau prin intermediul organizaţiilor reprezentative, cu excepţia cazurilor în care urgenţa soluţionării nu permite realizarea acestei acţiuni.
	Art.9. – nemodificat
	
	Camera Deputaţilor

	16. 
	Art.10. – În cazurile în care  există motive de suspiciune cu privire la existenţa unui risc pentru sănătatea umană sau animală, determinat de un aliment sau nutreţ, în funcţie de natura, gravitatea şi aria de cuprindere a acestui risc, autorităţile publice competente în domeniu iau măsurile necesare în vederea informării populaţiei cu privire la natura riscului, prin identificarea cât mai exactă a alimentului sau nutreţului respectiv sau tipului de aliment sau nutreţ, a riscului pe care îl poate prezenta şi a măsurilor care se vor lua în vederea prevenirii, reducerii sau eliminării acelui risc. 
	Art.10 se modifică şi va avea următorul cuprins: 

  „Art.10. – În cazurile în care  există motive de suspiciune cu privire la existenţa unui risc pentru sănătatea umană sau animală, determinat de un aliment sau hrană pentru animale, în funcţie de natura, gravitatea şi aria de cuprindere a acestui risc, autorităţile publice competente în domeniu iau măsurile necesare în vederea informării populaţiei cu privire la natura riscului, prin identificarea cât mai exactă a alimentului sau hranei pentru animale respective, sau tipului de aliment sau hrană pentru animale, a riscului pe care îl poate prezenta şi a măsurilor care se vor lua în vederea prevenirii, reducerii sau eliminării acelui risc.”

Deputat Ion Bozgă – PSD

Deputat Vasile Mihalachi - PSD
	Pentru corelare cu modificările anterioare. 
	Camera Deputaţilor

	17. 
	Secţiunea a 4-a 

Obligaţii generale privind comerţul cu alimente 
	Nemodificată
	
	Camera Deputaţilor

	18. 
	Art.11. – Alimentele şi nutreţurile importate trebuie să fie în conformitate cu cerinţele legislaţiei în domeniul alimentelor sau cu cele prevăzute în acordurile încheiate între România şi ţara exportatoare. 
	Art.11  se modifică şi va avea următorul cuprins: 

   „Art.11. – Alimentele şi hrana pentru animale importate trebuie să fie în conformitate cu cerinţele legislaţiei în domeniul alimentelor sau cu cele prevăzute în acordurile încheiate între România şi ţara exportatoare.” 

Deputat Ionel Adrian - PSD
	Pentru corelare cu  modificările anterioare.
	Camera Deputaţilor

	19. 
	Art.12. – (1) Alimentele şi nutreţurile care se exportă sau se reexportă trebuie să fie în conformitate cu cerinţele legislaţiei în domeniul alimentelor, în afara cazurilor în care se dispune altfel de autorităţile competente din ţara importatoare sau de legislaţia în vigoare din ţara importatoare. 

(2) În alte situaţii, în afara cazurilor în care alimentele sunt dăunătoare pentru sănătate sau nutreţurile nu sunt sigure, acestea pot fi exportate sau reexportate numai în cazul în care autorităţile competente din ţara de destinaţie au fost de acord în mod expres, după ce au beneficiat de toate informaţiile privitoare la motivele şi situaţiile pentru care alimentele sau nutreţurile nu pot fi puse pe piaţă.

(3) În cazul în care se aplică prevederile unui acord bilateral încheiat între România şi alt stat, alimentele şi nutreţurile exportate din România trebuie să fie în conformitate cu prevederile acestuia. 
	Art.12  se modifică şi va avea următorul cuprins: 

  „Art.12. – (1) Alimentele şi hrana pentru animale care se exportă sau se re-exportă trebuie să fie în conformitate cu cerinţele legislaţiei în domeniul alimentelor, în afara cazurilor în care se dispune altfel de către autorităţile competente din ţara importatoare sau de legislaţia în vigoare din ţara importatoare. 

(2) În alte situaţii, în afara cazurilor în care alimentele sunt dăunătoare pentru sănătate sau hrana pentru animale nu este sigură, acestea pot fi exportate sau reexportate numai în cazul în care autorităţile competente din ţara de destinaţie au fost de acord în mod expres, după ce au beneficiat de toate informaţiile privitoare la motivele şi situaţiile pentru care alimentele sau hrana pentru animale nu pot fi puse pe piaţă.

(3) În cazul în care se aplică prevederile unui acord bilateral încheiat între România şi alt stat, alimentele şi hrana pentru animale exportate din România trebuie să fie în conformitate cu prevederile acestuia.”

Deputat Mihai Nicolescu – PSD

Deputat Ion Bozgă - PSD
	Pentru corelare cu modificările anterioare.
	Camera Deputaţilor

	20. 
	Art.13. – Autorităţile competente trebuie:

a) să contribuie la elaborarea de norme tehnice pentru alimente şi nutreţuri şi la elaborarea de norme sanitare şi fitosanitare;

b) să promoveze coordonarea activităţilor privind normele specifice alimentelor şi nutreţurilor, adoptate de organizaţiile guvernamentale şi neguvernamentale;

c) să contribuie, în cazul în care este nevoie, la încheierea de acorduri cu privire la recunoaşterea echivalenţei măsurilor specifice privind alimentele şi nutreţurile;

d) să acorde o atenţie deosebită problemelor specifice de dezvoltare, finanţare şi comerciale ale ţărilor în curs de dezvoltare, pentru a se asigura că normele internaţionale nu creează obstacole care nu sunt necesare pentru realizarea de exporturi din aceste ţări;

e) să promoveze corespondenţa între normele tehnice internaţionale şi legislaţia alimentară, astfel încât nivelul înalt de protecţie să nu fie diminuat.   
	Art.13 se modifică şi va avea următorul cuprins: 

  „Art.13. – Autorităţile competente trebuie:

a) să contribuie la elaborarea de norme tehnice pentru alimente şi hrana pentru animale şi la elaborarea de norme sanitare şi fitosanitare;

b) să promoveze coordonarea activităţilor privind normele specifice alimentelor şi hranei pentru animale, adoptate de organizaţiile guvernamentale şi nonguvernamentale;

c) să contribuie, în cazul în care este nevoie, la încheierea de acorduri cu privire la recunoaşterea echivalenţei măsurilor specifice privind alimentele şi hrana pentru animale;

Lit.d) – nemodificată

e) să promoveze concordanţa între normele tehnice internaţionale şi legislaţia în domeniul alimentelor, astfel încât nivelul înalt de protecţie să nu fie diminuat.”

Deputat Tiberiu Sbârcea- PSD

Deputat Ioan Stan - PSD
	Pentru corelare cu modificările anterioare. 

Pentru corectitudinea exprimării.
	Camera Deputaţilor

	21. 
	Secţiunea a 5-a 

Cerinţe generale
	Nemodificată 
	
	Camera Deputaţilor

	22. 
	Art.14. – Pentru asigurarea siguranţei alimentelor, se vor respecta următoarele cerinţe:

a) alimentele nu trebuie puse pe piaţă dacă nu sunt sigure;

b) alimentele sunt considerate a nu fi sigure dacă sunt:

- dăunătoare pentru sănătate;

- inadecvate consumului uman;

c) pentru a determina dacă un aliment nu este sigur, se va ţine seama de:

- condiţiile normale de utilizare a alimentelor de către consumator la fiecare etapă a producţiei, procesării şi distribuţiei; şi

- informaţiile furnizate consumatorului, inclusiv informaţiile de pe etichetă, sau alte informaţii generale puse la dispoziţia consumatorului privind evitarea efectelor dăunătoare sănătăţii personale, determinate de un anumit aliment sau categorie de alimente; 

d) pentru a stabili dacă un aliment este dăunător pentru sănătate, trebuie avute în vedere:

- nu doar efectele probabile imediate şi/sau pe termen scurt şi/sau pe termen lung ale acelui aliment asupra sănătăţii persoanei care îl consumă, ci şi efectele asupra generaţiilor viitoare;

- posibilele efecte toxice cumulate;

- sensibilitatea asupra sănătăţii unei anumite categorii de consumatori;

e) pentru a determina dacă un aliment este sau nu inadecvat pentru consumul uman, trebuie să se analizeze dacă alimentul este inacceptabil pentru consumul uman în conformitate cu destinaţia sa, din punct de vedere al contaminării determinate de factori externi sau nu, de putrefacţie, deteriorare sau degradare;

f) în cazul în care un aliment nesigur face parte dintr-un lot sau transport de alimente din aceeaşi clasă sau cu aceeaşi descriere, se va presupune că toate alimentele din respectivul lot sau transport sunt nesigure, în afara cazului în care, în urma unei evaluări detaliate, nu se descoperă nici o dovadă care să indice că şi  restul lotului/transportului este nesigur;

g) conformitatea unui aliment cu prevederile specifice aplicabile acelui aliment nu va împiedica autorităţile competente să ia măsurile necesare în vederea impunerii de restricţii la punerea pe piaţă sau în vederea retragerii acestuia de pe piaţă, în cazul în care există motive care arată că alimentele nu sunt sigure, deşi aparent acestea sunt conforme. 
	Art.14  se modifică şi va avea următorul cuprins: 

   „Art.14. – Pentru asigurarea siguranţei alimentelor se vor respecta următoarele cerinţe:

Lit.a) – nemodificată  

b) alimentele sunt considerate  nesigure, dacă sunt:

- dăunătoare pentru sănătate;

- inadecvate consumului uman;

Lit.c) – nemodificată 

d) pentru a stabili dacă un aliment este dăunător pentru sănătate, trebuie avute în vedere:

- efectele probabile imediate şi/sau pe termen scurt şi/sau pe termen lung ale acelui aliment asupra sănătăţii persoanei care îl consumă, precum şi efectele asupra generaţiilor viitoare;

- posibilele efecte toxice cumulate;

- sensibilitatea asupra sănătăţii unei anumite categorii de consumatori;

e) pentru a determina dacă un aliment este sau nu inadecvat pentru consumul uman, trebuie să se analizeze dacă alimentul este inacceptabil pentru consumul uman în conformitate cu destinaţia sa, din punct de vedere al contaminării, determinate de factori externi sau nu, de alterare, deteriorare sau degradare;

f) în cazul în care un aliment nesigur face parte dintr-un lot, şarjă sau transport de alimente din aceeaşi clasă sau cu aceeaşi descriere, se va presupune că toate alimentele din respectivul lot, şarjă sau transport sunt nesigure, în afara cazului în care în urma unei evaluări detaliate nu se descoperă nici o dovadă care să indice şi restul lotului/şarjei sau transportului este nesigur;

Lit.g) – nemodificată 

Deputat Mihai Nicolescu – PSD

Deputat Ion Bozgă - PSD


	Pentru corectitudinea exprimării. 
	Camera Deputaţilor

	23. 
	Art.15. – Pentru asigurarea siguranţei nutreţurilor se vor respecta următoarele cerinţe:

a) nutreţurile nu vor fi puse pe piaţă sau folosite la hrana animalelor destinate pentru producţia de alimente decât dacă sunt sigure;

b) având în vedere destinaţia lor, nutreţurile sunt considerate nesigure dacă:

- au un efect dăunător pentru sănătatea oamenilor sau animalelor;

- fac alimentele derivate din animalele destinate pentru producţia de alimente nesigure pentru consumul uman;

c) în cazul în care nutreţurile care au fost identificate ca fiind nesatisfăcătoare din punctul de vedere al cerinţelor privind siguranţa acestora fac parte dintr-un lot sau transport de nutreţuri din aceeaşi clasă sau care au aceeaşi descriere, se presupune că toate nutreţurile din lot sau transport sunt afectate, în afara cazului în care, în urma realizării unei evaluări detaliate, nu se obţin dovezi care arată că restul lotului sau transportului nu satisface cerinţele de siguranţă a nutreţului;

d) conformitatea nutreţurilor cu prevederile specifice aplicabile acestora nu va împiedica autorităţile competente să ia măsurile necesare pentru impunerea de restricţii la punerea pe piaţă sau în vederea retragerii acestora de pe piaţă, în cazul în care există suspiciuni care arată că nutreţurile nu sunt sigure, cu toate că sunt conforme cu prevederile specifice. 
	Art.15 se modifică şi va avea următorul cuprins: 

    „Art.15. – Pentru garantarea siguranţei hranei animalelor se vor respecta următoarele cerinţe:

a) hrana pentru animale nu va fi pusă pe piaţă sau utilizată în hrana animalelor destinate pentru producţia de alimente decât dacă este sigură;

b) având în vedere destinaţia lor, hrana pentru animale este considerată nesigură în cazul în care:

- are un efect dăunător pentru sănătatea oamenilor sau animalelor;

- face ca alimentele derivate din animalele destinate pentru producţia de alimente să devină nesigure pentru consumul uman;

c) în cazul în care hrana pentru animale care a fost identificată ca fiind nesatisfăcătoare din punctul de vedere al cerinţelor privind siguranţa acesteia face parte dintr-un lot, şarjă sau transport de hrană pentru animale  din aceeaşi clasă sau care au aceeaşi descriere, se presupune că toată hrana pentru animale din lot, şarjă sau transport este afectată, în afara cazului în care în urma realizării unei evaluări detaliate, nu se obţin dovezi care arată că restul lotului/şarjei sau transportului nu satisface cerinţele de siguranţă a hranei pentru animale ;

d) conformitatea hranei pentru animale cu prevederile specifice aplicabile acesteia nu va împiedica autorităţile competente să ia măsurile necesare pentru impunerea de restricţii la punerea pe piaţă sau în vederea retragerii acesteia de pe piaţă, în cazul în care există suspiciuni care arată că hrana pentru animale nu este sigură, cu toate că este conformă cu prevederile specifice.”

Deputat Ionel Adrian – PSD

Deputat Vasile Mihalachi - PSD
	Pentru corelare cu modificările anterioare. 
	Camera Deputaţilor

	24. 
	Art.16. – Etichetarea, publicitatea şi prezentarea alimentelor şi nutreţurilor, inclusiv forma, aspectul sau ambalajul, materialele utilizate pentru ambalaj, modul de prezentare şi cadrul în care sunt dispuse, precum şi informaţiile difuzate prin orice mijloc nu trebuie să inducă în eroare consumatorul.
	Art.16  se modifică şi va avea următorul cuprins: 

   „Art.16. – Etichetarea, publicitatea şi prezentarea alimentelor şi hranei pentru animale, inclusiv forma, aspectul sau ambalajul, materialele utilizate pentru ambalaj, modul de prezentare şi cadrul în care sunt dispuse, precum şi informaţiile difuzate prin orice mijloc nu trebuie să inducă în eroare consumatorul.”

Deputat Mihai Nicolescu - PSD
	Pentru corelare cu modificările anterioare. 
	Camera Deputaţilor

	25. 
	Art.17. – (1) Operatorii din industria alimentară şi din industria nutreţurilor, în toate etapele producţiei, procesării şi distribuţiei realizate în cadrul activităţii proprii, trebuie să ia măsurile necesare ca alimentele şi nutreţurile să îndeplinească cerinţele legislaţiei în domeniul alimentelor şi să verifice dacă aceste cerinţe sunt realizate.

(2) Autorităţile competente trebuie să asigure aplicarea legislaţiei în domeniul alimentelor. Acestea controlează şi verifică respectarea legislaţiei în domeniul alimentelor de către operatorii din industria alimentară şi industria nutreţurilor în toate etapele producţiei, procesării şi distribuţiei. În acest scop, autorităţile competente trebuie să menţină un sistem de control oficial şi alte activităţi necesare, în funcţie de situaţie, inclusiv activităţi de comunicare publică cu privire la siguranţa şi riscurile alimentelor şi nutreţurilor, de supraveghere a siguranţei alimentelor şi alte activităţi de control care să acopere toate etapele producţiei, procesării şi distribuţiei.

(3) Măsurile şi sancţiunile care se aplică în cazul încălcării prevederilor legislaţiei privind alimentele şi nutreţurile se stabilesc în condiţiile legii. Măsurile şi sancţiunile trebuie să fie eficiente, proporţionale şi descurajatoare.
	Art.17 se modifică şi va avea următorul cuprins: 

   „Art.17. – (1) Operatorii din industria alimentară şi din industria hranei pentru animale, în toate etapele producţiei, procesării şi distribuţiei realizate în cadrul activităţii proprii, trebuie să ia măsurile necesare ca alimentele şi hrana pentru animale să îndeplinească cerinţele legislaţiei în domeniul alimentelor şi să verifice dacă aceste cerinţe sunt realizate.

(2) Autorităţile competente trebuie să asigure aplicarea legislaţiei în domeniul alimentelor. Acestea controlează şi verifică respectarea legislaţiei în domeniul alimentelor de către operatorii din industria alimentară şi din industria hranei pentru animale în toate etapele producţiei, procesării şi distribuţiei. În acest scop, autorităţile competente trebuie să menţină un sistem de control oficial şi alte activităţi necesare în funcţie de situaţie, inclusiv activităţi de comunicare publică cu privire la siguranţa şi riscurile alimentelor şi hranei pentru animale, de supraveghere a siguranţei alimentelor şi alte activităţi de control care să acopere toate etapele producţiei, procesării şi distribuţiei.

(3) Măsurile şi sancţiunile care se aplică în cazul încălcării prevederilor legislaţiei privind alimentele şi hrana pentru animale se stabilesc în condiţiile legii. Măsurile şi sancţiunile trebuie să fie eficiente, proporţionale şi descurajatoare.”

Deputat Ioan Bâldea – PRM

Deputat Gelil Eserghep - PRM
	Pentru corelare cu modificările anterioare. 
	Camera Deputaţilor

	26. 
	Art.18. – (1) Trasabilitatea alimentelor, nutreţurilor, animalelor destinate pentru producţia de alimente şi a oricăror alte substanţe destinate sau preconizate a fi destinate încorporării în alimente sau în nutreţuri trebuie să fie stabilită în toate etapele producţiei, procesării şi distribuţiei.

(2) Operatorii din industria alimentară şi din industria nutreţurilor trebuie să fie capabili să identifice orice persoană care i-a furnizat un aliment sau nutreţ, un animal destinat pentru producţia de alimente sau orice substanţă destinată sau preconizată a fi încorporată într-un aliment sau nutreţ. În acest scop, operatorii trebuie să dispună de sisteme şi de proceduri care să le permită ca, la solicitarea autorităţilor competente, să pună la dispoziţie aceste informaţii.

(3) Operatorii din industria alimentară şi din industria nutreţurilor trebuie să dispună de sisteme şi de proceduri pentru identificarea altor activităţi cărora le sunt destinate produsele lor. Aceste informaţii vor fi puse la dispoziţia autorităţilor competente, la cererea acestora.

(4) Alimentele sau nutreţurile care sunt puse pe piaţă sau care sunt preconizate a fi puse pe piaţă trebuie să fie etichetate sau identificate într-un mod adecvat, pentru a facilita trasabilitatea, prin intermediul documentaţiei sau informaţiilor, în conformitate cu cerinţele şi cu prevederile specifice.
	Art.18 se modifică şi va avea următorul cuprins: 

   „Art.18. – (1) Trasabilitatea alimentelor, hranei pentru animale, animalelor destinate pentru producţia de alimente şi a oricăror alte substanţe destinate sau preconizate a fi destinate încorporării în alimente sau în hrana pentru animale, trebuie să fie stabilită în toate etapele producţiei, procesării şi distribuţiei.

(2) Agenţii şi operatorii din industria  alimentară şi din industria hranei pentru animale trebuie să fie capabili să identifice originea şi sursa care a furnizat un aliment sau o hrană pentru animale, un animal destinat pentru producţia de alimente sau orice substanţă destinată sau preconizată a fi încorporată într-un aliment sau în hrana pentru animale.  În acest scop, agenţii şi operatorii trebuie să dispună de sisteme şi de proceduri care să le permită ca, la solicitarea autorităţilor competente, să pună la dispoziţie aceste informaţii. 

(3) Agenţii şi operatorii din industria alimentară şi din industria hranei pentru animale trebuie să dispună de sisteme şi de proceduri pentru identificarea altor activităţi cărora le sunt destinate produsele lor. Aceste informaţii vor fi puse la dispoziţia autorităţilor competente, la cererea acestora.

(4) Alimentele  sau  hrana pentru animale care sunt puse pe piaţă sau care sunt preconizate a fi puse pe piaţă  trebuie  să  fie etichetate  sau  identificate într-un mod adecvat pentru a facilita trasabilitatea, prin intermediul documentaţiei sau informaţiilor, în conformitate cu cerinţele şi cu prevederile specifice.”

Deputat Ion Bozgă - PSD

Deputat Petre Posea - PSD
	Pentru corelare cu modificările anterioare.
	Camera Deputaţilor

	27. 
	Art.19. – (1) În cazul în care un operator din industria alimentară consideră sau are motive să creadă că un aliment pe care l-a importat, produs, procesat, fabricat sau distribuit nu este în conformitate cu cerinţele privind siguranţa alimentelor, va retrage imediat alimentul respectiv de pe piaţă, dacă acesta nu se mai găseşte sub controlul direct al primului operator din industria alimentară, şi va informa autorităţile competente. În cazul în care produsul a ajuns la consumator, acesta trebuie să fie informat în mod eficient şi exact de către operator cu privire la motivele retragerii alimentului de pe piaţă şi, dacă este necesar, va prelua de la acesta alimentele deja furnizate, atunci când alte măsuri nu sunt suficiente în vederea asigurării unui nivel înalt de protecţie a sănătăţii.

(2) Orice operator din industria alimentară care desfăşoară activităţi de comerţ cu amănuntul sau de distribuţie care nu afectează ambalarea, etichetarea, siguranţa sau integritatea alimentelor va retrage imediat de pe piaţă produsele care nu sunt în conformitate cu cerinţele siguranţei alimentului, în limitele activităţii proprii, şi va furniza informaţii în vederea asigurării trasabilităţii acestora, participând la acţiunile producătorilor, procesatorilor şi/sau autorităţilor competente. 

(3) Orice  operator din industria alimentară va informa imediat autorităţile competente în cazul în care consideră sau are motive să considere că un aliment pe care l-a pus pe piaţă poate fi dăunător pentru sănătatea oamenilor. Operatorul trebuie să informeze autorităţile competente cu privire la măsurile luate în vederea prevenirii riscului pentru consumatorul final şi nu va împiedica ori descuraja nici o persoană să coopereze cu autorităţile, conform legislaţiei şi practicilor juridice naţionale, în cazurile în care această acţiune poate determina prevenirea, reducerea sau eliminarea unui risc provocat de un aliment.

(4) Operatorii din industria alimentară trebuie să colaboreze cu autorităţile competente în ceea ce priveşte acţiunile întreprinse pentru evitarea sau reducerea riscurilor determinate de alimentele pe care le furnizează. 
	Art.19 se modifică şi va avea următorul cuprins: 

     „Art.19. – (1) În cazul în care un agent din industria alimentară consideră sau are motive să creadă că un aliment pe care l-a importat, produs, procesat, fabricat sau distribuit nu este în conformitate cu cerinţele privind siguranţa alimentelor, va retrage imediat alimentul respectiv de pe piaţă dacă acesta nu se mai găseşte sub controlul direct al primului agent din industria alimentară şi va informa autorităţile competente. În cazul în care produsul a ajuns la consumator, acesta trebuie să fie informat în mod eficient şi exact de către agent  privind motivele retragerii alimentului de pe piaţă şi, dacă este necesar, va prelua de la acesta alimentele deja furnizate, atunci când alte măsuri nu sunt suficiente în vederea asigurării unui nivel înalt de protecţie a sănătăţii.

(2) Orice agent din industria alimentară care desfăşoară activităţi de comerţ cu amănuntul sau de distribuţie care nu afectează ambalarea, etichetarea, siguranţa sau integritatea alimentelor, va retrage imediat de pe piaţă produsele care nu sunt în conformitate cu cerinţele siguranţei alimentului, în limitele activităţii proprii, şi va furniza informaţii în vederea asigurării trasabilităţii acestora, participând la acţiunile producătorilor, procesatorilor şi/sau autorităţilor competente. 

(3) Orice  agent din industria alimentară va informa imediat autorităţile competente în cazul în care consideră sau are motive să considere că un aliment pe care l-a pus pe piaţă poate fi dăunător pentru sănătatea oamenilor. Agentul trebuie să informeze autorităţile competente cu privire la măsurile luate în vederea prevenirii riscului pentru consumatorul final şi nu va împiedica ori descuraja nici o persoană să coopereze cu autorităţile, conform legislaţiei şi practicilor juridice naţionale, în cazurile în care această acţiune poate determina prevenirea, reducerea sau eliminarea unui risc provocat de un aliment.

(4) Agenţii din industria alimentară trebuie să colaboreze cu autorităţile competente în ceea ce priveşte acţiunile întreprinse pentru evitarea sau reducerea riscurilor determinate de alimentele pe care le furnizează.”

Deputat Mihai Nicolescu – PSD

Deputat Ioan Stan – PSD

Deputat Ion Bozgă - PSD
	Pentru corelare cu modificările anterioare. 


	Camera Deputaţilor

	28. 
	Art.20. – (1) În cazul în care un operator din industria nutreţurilor consideră sau are motive să creadă că nutreţurile pe care le-a importat, produs, procesat, fabricat sau distribuit nu sunt în conformitate cu  cerinţele privind siguranţa alimentelor, va retrage nutreţul respectiv de pe piaţă şi va informa autorităţile competente. În această situaţie sau în situaţia prevăzută la art.15 lit.c), nutreţurile trebuie distruse, în afara cazului în care autorităţile competente decid altceva.

(2) Operatorul trebuie să informeze eficient şi exact consumatorii cu privire la motivele retragerii de pe piaţă a nutreţului şi, dacă este necesar, va colecta de la aceştia produsele furnizate deja, atunci când alte măsuri nu sunt suficiente în vederea realizării unui nivel înalt al protecţiei.  

(3) Orice operator din industria nutreţurilor care desfăşoară activităţi de comerţ cu amănuntul sau de distribuţie care nu afectează ambalarea, etichetarea, siguranţa sau integritatea nutreţurilor, va retrage de pe piaţă, în limitele activităţii proprii, produsele care nu sunt în conformitate cu cerinţele de siguranţă şi va furniza informaţii în vederea asigurării trasabilităţii, participând la acţiunile producătorilor, procesatorilor şi/sau autorităţilor competente. 

(4) Orice operator din industria nutreţurilor va informa imediat autorităţile competente, în cazul în care consideră sau are motive să considere că nutreţurile puse pe piaţă nu satisfac cerinţele de siguranţă pentru nutreţuri. Operatorul trebuie să informeze autorităţile competente cu privire la măsurile luate, în vederea prevenirii riscului şi nu va împiedica ori descuraja nici o persoană să coopereze cu autorităţile, conform legislaţiei şi practicilor juridice naţionale, în cazurile în care această acţiune poate determina prevenirea, reducerea sau eliminarea unui risc provocat de nutreţurile puse pe piaţă.

(5) Operatorii din industria nutreţurilor trebuie să colaboreze cu autorităţile competente în acţiunile întreprinse, pentru evitarea sau reducerea riscului determinate de nutreţurile pe care le furnizează. 
	Art.20 se modifică şi va avea următorul cuprins: 

   „Art.20. – (1) În cazul în care un agent din industria hranei pentru animale consideră sau are motive să creadă că hrana pentru animale importată, produsă, procesată, fabricată sau distribuită nu este în conformitate cu  cerinţele privind siguranţa hranei pentru animale, va retrage hrana în cauză de pe piaţă şi va informa autorităţile competente. În această situaţie sau în situaţia prevăzută la art.15 lit.c), hrana pentru animale trebuie distrusă, în afara cazului în care autorităţile competente decid altceva.

(2) Agentul trebuie să informeze eficient şi exact consumatorii cu privire la motivele retragerii de pe piaţă a hranei pentru animale şi, dacă este necesar, va colecta de la aceştia produsele furnizate deja, atunci când alte măsuri nu sunt suficiente în vederea realizării unui nivel înalt al protecţiei.  

(3) Orice agent din industria hranei pentru animale care desfăşoară activităţi de comerţ cu amănuntul sau de distribuţie care nu afectează ambalarea, etichetarea, siguranţa sau integritatea hranei pentru animale, va retrage de pe piaţă, în limitele activităţii proprii, produsele care nu sunt în conformitate cu cerinţele de siguranţă şi va furniza informaţii în vederea asigurării trasabilităţii, participând la acţiunile producătorilor, procesatorilor şi/sau autorităţilor competente. 

(4) Orice agent din industria hranei pentru animale va informa imediat autorităţile competente, în cazul în care consideră sau are motive să considere că hrana pentru animale pusă pe piaţă nu satisface cerinţele de siguranţă pentru hrana pentru animale. Agentul trebuie să informeze autorităţile competente cu privire la măsurile luate în vederea prevenirii riscului şi nu va împiedica ori descuraja nici o persoană să coopereze cu autorităţile, conform legislaţiei şi practicilor juridice naţionale, în cazurile în care această acţiune poate determina prevenirea, reducerea sau eliminarea unui risc provocat de hrana pentru animale  puse pe piaţă.

(5) Agenţii din industria hranei pentru animale trebuie să colaboreze cu autorităţile competente în acţiunile întreprinse pentru evitarea sau reducerea riscului determinate de hrana animală pe care o furnizează.” 

Deputat Ion Bozgă - PSD 

Deputat Mihai Nicolescu - PSD
	Pentru corelare cu modificările anterioare.
	Camera Deputaţilor

	29. 
	Art.21. – Răspunderea privind siguranţa alimentelor şi nutreţurilor revine operatorilor din industria alimentată şi din industria nutreţurilor. 
	Art.21 se modifică şi va avea următorul cuprins: 

   „Art.21. – Răspunderea privind siguranţa alimentelor şi hranei pentru animale revine agenţilor şi operatorilor din industria alimentată şi din industria hranei pentru animale.”

Deputat Ionel Adrian - PSD
	Pentru corelare cu modificările anterioare.
	Camera Deputaţilor

	30. 
	Art.22. – Agenţia Română pentru Siguranţa Alimentelor va elabora reglementări privind sistemul de alertă rapidă, gestiunea crizelor şi situaţiile de urgenţă.
	Art.22  se modifică şi va avea următorul cuprins: 

   „Art.22. – Agenţia Veterinară şi pentru Siguranţa Alimentelor  va elabora reglementări privind sistemul de alertă rapidă, gestiunea crizelor şi situaţii de urgenţă.”

Deputat Ion Bozgă - PSD
	Pentru corelare cu prevederile legislaţiei în vigoare.
	Camera Deputaţilor

	31. 
	Secţiunea a 6-a 

Dispoziţii finale
	Nemodificată 
	
	Camera Deputaţilor

	32. 
	Art.23. – Prezenta lege intră în vigoare în termen de 30 de zile de la publicarea în Monitorul Oficial al României, Partea I. 
	Nemodificat 
	
	Camera Deputaţilor



Proiectul a fost aprobat cu unanimitate.

